

**Thread lifting és APTOS kezelés utáni teendők**

A kezelést követően a kezelt terület piros, duzzadt, esetleg véraláfutásos lehet. Az érzéstelenítő hatásának megszűnését követően enyhe fájdalom, húzódó érzés tapasztalható, ez természetes, a szálak teszik a dolgukat. Ez az érzés és a fájdalom napról napra enyhülni fog! Amennyiben szükségét érzi bevehet fájdalomcsillapítót, lehetőleg iboprufén tartalmút, és kerülje az Aspirint!

* Orvosa ajánlhat Önnek kiegészítő bőrápoló termékeket, ilyen esetben kövesse a használatra vonatkozó utasításokat.
* A kezelést követő 24 órában jegelje a területen keletkező duzzanatot (ügyeljen arra, hogy a jég ne közvetlenül érintkezzen a bőrével, elkerülendő a fagyási sérüléseket!). Amennyiben lehetősége van rá, az első 5 nap folyamán napi többször is jegeljen (Naponta 4-5 alkalommal)
* A kezelést követő 12 órában ne mosson arcot – amennyiben mégis muszáj, a beszúrás helyét hagyja ki és úgy törölje át a bőrét micellás vízzel átitatott vattakoronggal
* Kerülje a szaunázást és a napozást, valamint az egyéb UV fénnyel, hővel járó tevékenységeket, amíg fennáll az esetleges duzzanat, vörösség. Használjon fényvédőt!
* Smink felvitele pár órával a kezelés után már lehetséges, amennyiben nincs a területen vérzés, vagy még be nem záródott szúrásnyom.
* Sminkeléskor, arcmosáskor és arcápoláskor ne nyújtsa a bőrét, óvatosan, inkább lágy paskoló-simogató mozdulatokkal érjen a bőréhez!
* A kezelést követően legalább 1 hétig kerüljön minden sporttevékenységet és legalább 2-3 hétig ne emeljen nehéz súlyokat!
* Próbáljon meg háton fekve aludni 1-2 hétig, kerülje a kezelt felületen való fekvést! Segít, ha az első pár napban magasabb párnán alszik, kb. 45fokos szögben felemelve a fejet.
* kerülje az erős arcmimikát az első 24 órában! Próbáljon puhább ételeket enni és ne rágózzon!
* Kerülje a fogorvosi kezeléseket legalább 2 hétig a beavatkozást követően
* Kerülje a kozmetikai kezeléseket és az arcmasszázst a kezelést követő 3-4 hétig!
* Kövesse orvosa utasításait és amennyiben szükséges, jelentkezzen be kontroll vizsgálatra!